钦定古今图书集成/明伦汇编/官常典/第727卷 > 赵良坡
## 钦定古今图书集成/明伦汇编/官常典/第727卷 > 赵良坡

按《上虞县志》：“良坡，字深甫，良坦兄。咸淳乙丑进士，命
守御广州，为元兵生获，欲降之，不屈。元将义之，放归，
隐西溪雪水，称雪水先生。逾年，元将思其贤，复索而
得之，欲荐于朝。良坡终不屈，怒目詈骂，元将令左右
刃之，良坡大呼曰：‘我得死所矣’！遂伸颈受戮，颜色自
如。其子友直，同榜进士，闻难，泣血冒刃归。榇葬西溪”
湖眠牛山，庐墓，终隐焉。所居有视清亭，戒子孙世勿
仕。元其子季忠、季恕隐居不仕。后至正间，有举良坡
乡贤者，二子不从，曰：“吾祖生既耻食其禄，殁岂享其
祀？”盖有祖父遗风焉。